Cougar

«Кугуар» — амерыканская цяжкая бронемашына класа MRAP (Mine-Resistant Ambush Protected). Вырабляецца і распрацавана кампаніяй Force Protection Inc.

 Гісторыя 
У пачатку 2000-х гадоў амерыканскія войскі ў Іраку і Афганістане сутыкнуліся з праблемай прыдарожных засад і выбуховых прылад. Звычайныя траспартныя сродкі не маглі абараніць вайскоўцаў ад куль і выбуховак, таму паўстала неабходнасць забяспечыць армію браніраванымі машынамі.

Кампаніяй Force Protection Industries быў распрацаваны MRAP Cougar. Машына створана на аснове грамадзянскага грузавіка. Асноўнай мэтай праекта было стварэнне браніраванага транспартнага сродку, здольнага эфектыўна абараняць вайскоўцаў ад мін і выбухаў.

Пасля паспяховых выпрабаванняў і дэманстрацый сваёй эфектыўнасці, MRAP Cougar быў прыняты на ўзбраенне амерыканскай арміі. У 2004 годзе быў заключаны кантракт  на пастаўку першых партый.

 Апісанне 
Cougar вырабляецца ў двух варыяцыях: з колавай формулай 4х4 і 6х6. Мае V-вобразнае дно.

Бронекорпус падзелены на дзве часткі: заселенае аддзяленне і рухальны адсек. Унутры можа размясціцца да 9 чалавек: трое спераду і яшчэ шасцёра ззаду на індывідуальных сядзеннях. На бартах з кожнага боку размешчаны па тры наглядальных акенца, а таксама байніцы для вядзення агню са стралковай зброі.

Уніфікаванае мацаванне на вежы адкрытага тыпу дазваляе выкарыстоўваць аўтаматычны станковы гранатамёт HK GMG (40 мм) або кулямёт нармальнага (буйнога) калібра, напрыклад, 7,62-мм адзіны кулямёт або 12,7-мм буйнакаліберны. Прымяненне дадатковых прыцэльных прылад і сродкаў аўтаматызацыі стральбы не прадугледжана.

 Брытанская мадыфікацыя 
У параўнанні з арыгінальным аўтамабілем «Кугуар», брытанскі варыянт — Mastiff (раней брытанская армія заказвала MPV пад найменнем Tempest MPV) — абсталяваны вялікімі вертыкальнымі бранявымі лістамі, якія ахопліваюць парты для стральбы. Гэта спрыяе бяспечнай транспарціроўцы войскаў для абароны мэты і добрай агнявой падтрымцы, пры высадцы. Вялікія бранявыя пласціны таксама дадалі абарону ад РПГ або СВП. У пэўнай ступені эфектыўнасць кругавой абароны ад процітанкавых сродкаў узмоцнена рашэцістымі экранамі.

Бронекорпус мае дзесяць абсталяваных месцаў: два для членаў экіпажа і восем для размяшчэння дэсанту, выхад якога ажыццяўляецца праз ворныя дзверы ў карме. З адметных рысаў — наяўнасць двух кандыцыянераў.

Mastiff абсталяваны вежай пад кулямёты L7A2 GPMG 7,62 мм, L110A1 5,56 мм, L11A1 12,7 мм, 40-мм гранатамёт L134A1, або 50-мм аўтаматычную гармату.

 На ўзбраенні 
 Canadian Forces Armour — EROC Cougar Route-Opening Vehicle 

 http://forsvaret.dk/HOK/Nyt%20og%20Presse/ISAF/Pages/20MRAPkøretøjeroverdragestilstyrkeniAfghanistan.aspx )

  Hungarian Military Orders MRAPs , defpro.com



 The Military Balance 2024. — P. 125.

 140 More Mastiffs for the UK , DefenseIndustryDaily.com.Mastiff (Cougar variant) 


 Крыніцы 

Катэгорыя:Бронеаўтамабілі паводле алфавіта
Катэгорыя:Бранятэхніка ЗША